Үндістанда Абай ескерткіші ашылды
"Үндістанда Абай ескерткіші ашылды" | "https://abai.kz/post/152793"
TITLE: Үндістанда Абай ескерткіші ашылды
URL: https://abai.kz/post/152793
META: "Үндістанда Абай ескерткіші ашылды" | "https://abai.kz/post/152793"
DATE: 02.06.2022
AUTHOR(s): Abai.kz
TOTAL WORDS: 115
TEXT: Бүгін Нью-Дели қаласы (Үндістан) Сан Мартин Парк скверінде қазақтың ұлы ойшылы Абай Құнанбайұлы бюстінің салтанатты ашылу рәсімі өтті. Бұл туралы Сауда және интеграция министрлігі баспасөз қызметі хабарлады. Іс-шараға ҚР Премьер – Министрінің орынбасары-Сауда және интеграция министрі Бақыт Сұлтанов, Үндістанның Сыртқы істер және мәдениет мемлекеттік министрі Минакши Лекхи, сондай-ақ дипломатиялық корпус өкілдері қатысқан. «Абай – ұлы ақын ғана емес, кемеңгер ойшыл, әйгілі ағартушы. Ол жұртты ғылым игеруге, білімдар болуға үндеді. Жаңашылдық пен жасампаздықты дәріптеді. Абай мұрасы – біздің елімізге ғана емес, барша адамзатқа ортақ құндылық», - деді Б. Сұлтанов. Бақыт Сұлтанов Абай бюстінің орнатылуы екі ел арасындағы рухани ынтымақтастықты одан әрі нығайта түсетінін атап өтті. Сондай-ақ тараптар білім, ғылым және мәдениет саласындағы ынтымақтастықты дамытуды жалғастырады. Abai.kz
